РЕГЛАМЕНТ (ЕО) № 36/2009 НА КОМИСИЯТА
от 11 юли 2008 година
за създаване на Продком списък за 2008 г. с промишлени продукти, предвиден в Регламент (ЕИО) № 3924/91 на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3924/91 на Съвета от 19 декември 1991 г. относно установяване на статистическо изследване на промишлената продукция на Общността (1), и по-специално член 2, параграф 6 от него,
като има предвид, че:
(1)
Регламент (ЕИО) № 3924/91 изисква от държавите-членки да направят статистическо изследване на промишлената продукция на Общността.
(2)
Изследването на промишлената продукция трябва да се базира на списък с продукти, идентифициращ промишлената продукция, която ще бъде изследвана.
(3)
Необходим е списък с продукти, за да се постигне уеднаквяване между статистическите данни за производството и статистическите данни за външната търговия, както и за да се позволи сравнение с общностната номенклатура на продуктите КПД.
(4)
Списъкът с продукти, изискван съгласно Регламент (ЕИО) № 3924/91, посочен като „Продком списък“, е общ за всички държави-членки и е необходим, за да се сравнят данните на отделните държави-членки.
(5)
Продком списъкът трябва да се актуализира; ето защо е необходимо да се създаде списък за 2008 г.
(6)
Мерките, предвидени в настоящия регламент са в съответствие със становището на Статистическия програмен комитет, създаден съгласно Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Продком списъкът за 2008 г. се определя в приложението.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 юли 2008 година.